《清平乐》
宋代·李从周

东风无用。吹得愁眉重。有意迎春无意送。门外湿云如梦。

韶光九十慳慳。俊游回首关山。燕子可怜人去，海棠不分春寒。

作者简介：李从周，宋，字肩吾（书史会要作李肩吾，字子我，号滨州），彭山（今四川彭山）人。博见疆志书名之学世亦鲜及之。为魏文靖公门人。能书，取隶楷之合于六书者，作字通行于世。《书史会要》、《鹤山集》。